வேங்கை மாவீரரெல்லாம் சரித்திரவான்கள்

"வேங்கை மாவீரரெல்லாம் சரித்திரவான்கள்" என்ற பாடலானது தமிழீழ விடுதலைப் புலிகள் அமைப்பில் வீரச்சாவடைந்த மாவீரர்களின் கொள்கை உறுதிப்பாட்டையும் நல்லொழுக்கத்தையும் வெளிப்படுத்தும் முகமாகப் பாடப்பட்ட பாடலாகும். கோ. கோணேஸ் எழுதிய இப்பாடலை சிறீகுகனின் இசையில் எஸ். ஜி. சாந்தன் பாடியுள்ளார். இப்பாடலானது 1997ம் ஆண்டு மாங்குளத்தில் ஒலிப்பதிவு செய்யப்பட்டது. தனிப்பாடலாக வெளிவந்த இப்பாடல் நிதர்சனம் ஒளிவீச்சிலும் புலிகளின்குரல் வானொலியிலும் இடம்பெற்றது.

 முழுப் பாடல் 
<blockquote>
பல்லவி:
வேங்கை மாவீரரெல்லாம் சரித்திரவான்கள்,
வேலுப்பிள்ளை பிரபாகரன் சொல் நடந்தார்கள்!
தம் இனிய நாளையெல்லாம் தந்தார் அன்று - அதில்
நாளை எங்கள் சந்ததிகள் வாழ்வாரென்று!
சரணம்:
மாண்டவர்கள் மீண்டுமினிப் பிறப்பதில்லையே - எங்கள்
மாவீரர் புகழ் மண்ணில் இறப்பதில்லையே!
தமக்காக இவர்கள் என்றும் வாழ்ந்ததுமில்லை - இவர்
தாள்போற்ற மறுப்பவனும் தமிழனுமில்லை!
பொய், களவு, மது, மாது, புகை, சூது - என்றும்
புன்செயல்கள் இல்லை இவர் ஒருபோதும்.
பொன் பொருளில் ஆசையில்லை இவர்களுக்கு
புகழ் கொடுத்தார் ஈன்று பெற்ற தாய்களுக்கு!
தன்மானத் தமிழர்களாய் பிறந்தார்கள் - ஏற்றத்
தாழ்வின்றி ஒரு குலமாய் சிறந்தார்கள்.
உண்மையான இறைவன் இவர்கள் தானே - எங்கள்
உரிமைக்காய் ஈடுவைத்த மறவர்கள் தானே!
</blockquote>

மேற்கோள்கள்



பகுப்பு:ஈழப் போராட்டப் பாடல்கள்